Diari Oficial de la Generalitat Valenciana


Sumari del DOGV 8088, del 20-07-2017 (2017/6670)

RESOLUCIÓ de 18 de juliol de 2017, de la directora de la Fundació de la Comunitat Valenciana-Regió Europea, per la qual es convoca procés selectiu per a cobrir el lloc de treball de coordinador, corresponent a l'oferta d'ocupació pública de 2016, Convocatòria 1/2017.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6670


Data del document
:   18-07-2017

Organisme emissor
:   Fundació Comunitat Valenciana-Regió Europea

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 de juliol de 2017, de la directora de la Fundació de la Comunitat Valenciana-Regió Europea, per la qual es convoca procés selectiu per a cobrir el lloc de treball de coordinador, corresponent a l'oferta d'ocupació pública de 2016, Convocatòria 1/2017. [2017/6670]  
La Fundació de la Comunitat Valenciana-Regió Europea (d'ara en avant, FCVRE) té com a objectiu principal potenciar la participació de la Comunitat Valenciana en les polítiques i accions de la Unió Europea i impulsar el coneixement de les mateixes.  
En particular assisteix a la Generalitat en l'àmbit de les seues competències en matèria de les polítiques vinculades a Polítiques Agrícoles;  Sostenibilitat, Energia, Medi Ambient i Aigua; Empresa, Indústria i Competitivitat, Investigació, Desenvolupament i innovació (I+D+i), Infraestructures, Transport i Logística; Ocupació, Finançament i Fons Estructurals, Programes Acadèmics, Turisme, Cultura i Esport; Comunicació i Informació; Cooperació al Desenvolupament; Sanitat; Educació i Joventut; Assumptes Socials, així com qualssevol altres àrees que siguen objecte d'una política europea que tinguen un interés general per a la Comunitat Valenciana.  
Se seleccionarà, d'acord amb els principis de publicitat, transparència, mèrit i capacitat, d'acord amb els criteris arreplegats en l'annex I una persona que, responent al perfil baix descrit, cobrisca el lloc vacant de coordinador de l'FCVRE, i que, des de Brussel·les, sota la direcció de la directora d'aquesta, coordinarà l'equip a Brussel·les i la Comunitat Valenciana.  
  
Requisits:  
Titulació universitària superior.  
Títol de màster o postgrau oficial en Unió Europea o relacions internacionals.  
Experiència professional mínima de cinc anys, dels quals com a mínim, dos ho seran en l'àmbit de temes europeus.  
Ser nacional d'un estat membre de la UE o de l'Espai Econòmic Europeu.  
Ser major de setze anys i no haver superat l'edat de jubilació.  
  
Experiència en gestió d'equips de treball.  
Coneixement de la Comunitat Valenciana, les seues institucions i el seu entorn socioeconòmic.  
Domini parlat i escrit d'anglés, equivalent a nivell B2, i valencià o castellà, a nivell C1.  
  
Mèrits addicionals:  
Coneixement d'altres idiomes de la Unió Europea. Es valorarà especialment el coneixement del francés.  
Coneixement de l'anglés en nivell superior a l'exigit com a requisit.  
Coneixement del valencià o castellà, diferent del triat com a requisit, en nivell equivalent a B2.  
Experiència professional en les institucions i organismes de la Unió Europea.  
Experiència professional en les institucions de la Comunitat Valenciana.  
Experiència professional en equips multidisciplinaris i en ambients internacionals.  
Experiència professional en l'àmbit dels projectes europeus.  
Experiència professional en l'àmbit de la comunicació.  
Formació complementària en temes relacionats: títol de doctor i/o màster, o segona llicenciatura.  
Publicacions en matèries relacionades amb la Unió Europea (autoria o coautoria).  
  
Aptituds:  
Ser una persona amb alta motivació i predisposició per al treball.  
  
Tindre capacitat d'iniciativa, lideratge i  gestió d'equips i de resolució de conflictes.  
Habilitat en les relacions professionals i de comunicació.  
Capacitat per a treballar en un entorn multicultural i canviant.  
Discreció i responsabilitat en el lloc de treball.  
Capacitat d'anàlisi, redacció i síntesi, i per a realitzar presentacions orals.  
Capacitat per a la gestió en l'organització d'esdeveniments, seminaris i jornades.  
Domini de les noves tecnologies i coneixement d'eines informàtiques de l'entorn MS Office/Lliure Office.  
  
Funcions del lloc:  
Sota la direcció de la directora de l'FCVRE, al coordinador li correspon:  
La coordinació de l'equip de treball, a Brussel·les i la Comunitat Valenciana, especialment per a:  
El seguiment i anàlisi de les polítiques europees d'interés per a la Comunitat Valenciana.  
Plantejament de l'estratègia per a la defensa dels interessos valencians davant de la Unió Europea.  
El suport a la presència d'entitats valencianes en activitats i oportunitats a nivell europeu.  
Promoure la participació en l'intercanvi d'experiències regionals entre la Comunitat Valenciana i altres regions europees, i el diàleg amb aquestes.  
Les relacions amb les institucions europees.  
Les relacions amb les oficines de les CCAA a Brussel·les i altres entitats radicades a Brussel·les.  
La preparació d'agendes, jornades, cursos formatives i trobades amb actors rellevants en les polítiques europees.  
La representació de la directora de l'FCVRE en els fòrums, reunions, comités o esdeveniments on se li requerisca.  
La coordinació amb la Generalitat a través de la Direcció General responsable de les relacions amb la UE.  
  
- La coordinació d'operacions i de la planificació de la Fundació, i en especial,  
Coordinar l'elaboració del Pla d'Actuació Anual, el Pla Estratègic i la Memòria d'Activitats de l'FCVRE.  
Assegurar l'aplicació del Pla d'Actuació de l'FCVRE i el control dels seus indicadors de progrés.  
Liderar junt amb la Direcció, l'estratègia i implementació de convenis.  
Liderar junt amb la Direcció, el seguiment i implementació dels projectes estratègics en què participa l'FCVRE.  
Participar en el disseny de nous convenis de col·laboració i en la participació en nous projectes estratègics.  
- La coordinació de la gestió de l'FCVRE, i en especial,  
La gestió administrativa i financera de l'FCVRE i les seues despeses corrents.  
El compliment del marc juridicoadministratiu aplicable a l'FCVRE, tenint en compte la pertinença de l'FCVRE al sector públic empresarial de la Generalitat Valenciana.  
La gestió dels Recursos Humans de l'FCVRE.  
Preparació de les reunions del Patronat de l'FCVRE.  
Assegurar el funcionament correcte de l'oficina de la Comunitat Valenciana a Brussel·les.  
Proposar millores contínues de la coordinació i en el disseny d'equips de treball i en els instruments de gestió, a fi d'obtindre el màxim aprofitament dels recursos.  
Coordinació de la comunicació interna i externa.  
  
Procediment de selecció  
  
Fase 1. Recepció de candidatures  
1.1. La present convocatòria es publicarà en el Diari Oficial de la Generalitat Valenciana (DOGV) i en la pàgina web de la FCVRE, http://www.ue.gva.es/  
1.2. Les persones que reunisquen els requisits exigits per al lloc podran presentar la seua candidatura fins al dia 11 de setembre de 2017, inclusivament.  
1.3. Les persones candidates, a més de facilitar un correu electrònic i un telèfon de contacte, hauran d'adjuntar, a la seua candidatura, la següent documentació, enviant-la al correu electrònic tjno@lte.dh, indicant en l'assumpte «Ref: coordinador»:  
a) carta de motivació;  
b) curriculum vitae segons el model Europass (la plantilla està disponible en http://europass.cedefop.europa.eu/es/documents/curriculum-vitae/templates-instructions)  
c) autovaloració dels mèrits addicionals, d'acord amb l'annex II;  
  
d) fotocòpies dels títols i acreditació dels mèrits al·legats. Els que hagen obtingut la titulació en l'estranger, hauran d'acompanyar-la amb la credencial que acredite la seua homologació, convalidació o certificat d'equivalència. Respecte de les publicacions, haurà d'incloure's una referència per a la seua localització;  
e) declaració responsable sobre el compliment dels requisits exigits, d'acord amb el model que s'inclou com a annex III.  
  
Fase 2. Comprovació de requisits, valoració de mèrits i publicació de la llista  
2.1. La fase es desenvoluparà sota la direcció de la comissió de selecció que, per a això, podrà ser assistida per tercers o mercantil contractada a aquest efecte, i en aquest cas les actuacions de revisió, aclariment, esmena o compleció dels documents presentats es duran a terme per aquesta última, que es dirigirà directament a les persones candidates, a través del telèfon o de la direcció del correu electrònic que les persones candidates hagueren fet constar en la seua candidatura.  
2.2. En el termini màxim de tres mesos després de la publicació d'aquesta convocatòria, la directora de la FCVRE dictarà una resolució, que es farà pública exclusivament en l'esmentada pàgina web, que inclourà la llista de persones candidates admeses i l'assenyalament del lloc, dates i hora per a la realització de les proves i l'entrevista. Aquesta i aquelles hauran d'efectuar-se, si el nombre de persones candidates ho permetera, en dos dies consecutius.  
2.3. Les proves i entrevista se celebraran en el termini màxim de quatre mesos, comptats a partir de l'endemà de la publicació d'aquesta convocatòria, i es preveurà la finalització del procés selectiu en el mes de novembre de 2017.  
2.4. Tant les resolucions  com qualssevol altres actes de comunicació generals es faran públics en la pàgina web de la FCVRE.  
  
Fase 3. Procediment selectiu: proves i entrevista.  
3.1. Les  persones candidates admeses passaran a la fase de proves, en la qual es valoraran les seues habilitats respecte a idiomes, anàlisi, síntesi, presentació oral i escrita, així com els coneixements respecte de l'àmbit europeu i de la Comunitat Valenciana, les seues institucions i el seu entorn socioeconòmic, incloent-hi la gestió pressupostària i personal en el sector públic de la Generalitat. L'entrevista presencial tindrà per objecte la valoració, en especial, de les capacitats de lideratge i direcció d'equips de treball, les habilitats de negociació i comunicació, junt amb qualssevol altres que, objectivament, haja fixat amb caràcter previ la Comissió.  
3.2. Les proves i l'entrevista es realitzaran a València, en anglés i en castellà o valencià, sense perjuí que part d'aquesta última puga efectuar-se en altres idiomes el coneixement dels quals haja al·legat com a mèrit la persona candidata, versant el seu contingut sobre les matèries que s'inclouen, a mode indicatiu, com a annex IV.  
  
3.3. Proves. Es realitzaran les següents proves escrites:  
3.3.1. Prova 1: Test  
Constarà de 40 preguntes (a raó de 10 pels blocs que es recullen en l'annex IV), amb quatre respostes per cada una d'elles, de les quals només una serà la vertadera. Es descomptarà una resposta encertada per cada tres preguntes contestades erròniament i les contestacions en blanc ni puntuaran, ni penalitzaran. La formula de correcció serà: respostes correctes netes=nombre d'encerts - (nombre d'errades/3), despreciant-se la resta si aquest és 1, o descomptant-se una més de les correctes si aquest fóra 2. La duració de la prova serà de quaranta-cinc minuts.  
  
Es qualificarà de 0 a 10 punts.  
3.3.2. Desenvolupament de coneixements  
Consistirà en el desenvolupament per escrit d'un tema sobre un assumpte triat per la comissió de selecció en eixe moment, relacionat amb les matèries dels blocs I i II de l'annex IV, que entregaran a la seua finalització, per a la realització de la qual les persones candidates disposaran d'una hora.  
Es qualificarà de 0 a 10 punts.  
3.3.3. Preparació de Powerpoint.  
Les persones candidates prepararan i elaboraran una presentació en Powerpoint, en anglés, durant noranta minuts, que entregaran a la seua finalització conforme els siga indicat per la comissió, sobre un assumpte d'actualitat decidit per aquesta.  
Es qualificarà de 0 a 10 punts.  
3.3.4. Presentació del Powerpoint.  
Les persones aspirants, per ordre alfabètic (iniciant-se per la lletra B), seran cridades per La comissió de selecció per a realitzar la presentació i defensa del Powerpoint que hagueren preparat, durant quinze minuts, així com per a respondre les qüestions que sobre aquesta li puguen ser plantejades.  
Es qualificarà de 0 a 10 punts.  
3.4. Entrevista presencial. Té per objecte la valoració, en especial, de les capacitats de lideratge i direcció d'equips de treball, les habilitats de negociació, comunicació (expressió oral, claredat d'exposició, etc.) i motivació junt amb qualssevol altres que, objectivament, haja fixat amb caràcter previ la comissió.  
Es qualificarà de 0 a 20 punts.  
  
Fase 4. Comprovació dels requisits  
4.1. Finalitzades les proves i l'entrevista, la comissió de selecció formularà a la directora de l'FCVRE la llista de persones candidates amb la puntuació obtinguda en cada una de les proves i l'entrevista, podent excloure d'aquesta aquelles de la candidatura de les quals, o del procés selectiu, es desprenguera que incompleixen algun dels requisits.  
4.2. Així mateix, i sense perjuí que les persones candidates reuniren els requisits exigits o superaren el procés selectiu de la present convocatòria, la comissió de selecció podrà proposar a la directora de l'FCVRE, amb motivació detallada, que declare deserta la present convocatòria  i no es constituïsca la seua borsa de reserva en el cas que considerara que cap d'aquestes s'adequa completament al perfil desitjat.  
  
4.3. La directora de l'FCVRE aprovarà i farà pública la relació definitiva de persones candidates, ordenada d'acord amb la suma de les proves i dels mèrits, que es publicarà en la repetida pàgina web i en el DOGV. En cas d'empat, l'orde s'establirà en favor de la dona si estiguera infrarrepresentada dins de la plantilla de llocs de treball de l'FCVRE, de conformitat amb l'Acord de 10 de març de 2017, del Consell, d'aprovació del II Pla d'igualtat de dones i hòmens de l'Administració de la Generalitat. Si persisteix, es desempatarà atenent, en primer lloc, la major puntuació obtinguda en l'entrevista o, successivament, en la primera i segona prova. Si continua, es desempatarà per sorteig.  
  
  
Fase 5. Constitució de borsa de reserva  
5.1. Les persones candidates incloses en la relació definitiva, que no siguen la seleccionada per al lloc, passaran a formar part d'una borsa de reserva que serà seguida, segons l'orde obtingut, per la FCVRE per a futures eventualitats respecte d'aquest.  
5.2. Si es produïra renúncia o qualsevol altra circumstància que tinguera per consegüent la vacant o no-cobertura del lloc corresponent a aquesta convocatòria, es formalitzarà el contracte amb les persones integrants de la dita borsa, segons el seu ordre successiu.  
5.3. La condició d'integrant de la borsa de reserva no generarà, en cap moment, cap relació amb la Generalitat, ni compromís respecte de l'accés a la condició de personal de l'FCVRE.  
  
6. Comissió de selecció  
6.1. Corresponen a la comissió de selecció les funcions relatives a l'execució de la present convocatòria, així com la determinació concreta del contingut de les proves, la qualificació de les persones aspirants així com, en general, l'adopció de totes les mesures que siguen necessàries amb vista al correcte desenvolupament de les proves, adoptant respecte d'això les decisions motivades que estime pertinents.  
6.2. La comissió de selecció estarà composta per la directora de la Fundació i directora general de Relacions amb la UE i l'Estat, el cap de Servei de Relacions amb l'Estat, comunitats autònomes i Acció Exterior, el cap de Servei de Relacions amb la UE, i dos persones designades pel subsecretari de Presidència. La comissió podrà comptar i ser assistida per ajudants, assessors especialistes o semblants.  
  
6.3. El procediment d'actuació de la comissió de selecció procurarà adaptar-se, en la mesura que es puga, al que disposa la Llei 40/2015, d'1 d'octubre, del règim jurídic del sector públic, per al funcionament dels òrgans col·legiats.  
  
7. Normes finals  
7.1. No podrà formalitzar-se el contracte de treball amb persona candidata que, fins i tot havent superat el procediment selectiu, haguera deixat de reunir qualsevol dels requisits exigits en la convocatòria, quedant sense efecte les actuacions prèvies que amb aquesta s'hagueren realitzat.  
7.2. La present convocatòria es publicarà en el DOGV i en la web de la FCVRE (http://www.ue.gva.es/)  
7.3. Comunicacions. Els actes generals de comunicació del procediment de selecció es faran públics a través de la pàgina web de la FCVRE. No obstant això, qualsevol contacte particular que poguera efectuar-se amb les persones candidates es realitzarà per mitjà de telèfon o correu electrònic, a la direcció indicada per aquestes. Per a qualsevol dubte sobre la present convocatòria, pot telefonar-se al telèfon 25 88 12 919 92 19, o dirigir-se al correu fswu@bdl.bm.  
S'oferix:  
Un contracte de treball indefinit, amb condicions segons conveni D'oficines i despatxos de la província de València, amb un salari brut aproximat de 51.520,06 - segons la plantilla i taula salarial aprovada pel Patronat de la Fundació de la Comunitat Valenciana-Regió Europea.  
  
  
València, 18 de juliol de 2017.- La directora de la Fundació de la Comunitat Valenciana-Regió Europea: Daría Terrádez Salom.  
  
  
ANNEX I  
Barem aplicable  
  
 Puntuació màxima  
I. Mèrits addicionals 40  
1. Coneixement d'idiomes addicionals 10   
a) Francés:   
· Nivell B1: 0,5 punts   
· Nivell B2: 1 punt   
· Nivell C1: 1.5 punts   
· Nivell C2: 2 punts   
   
b) Altres idiomes addicionals  
· Nivell B1: 0,25 punt  
· Nivell B2: 0,5 punt  
· Nivell C1: 1 punt  
· Nivell C2: 1,5 punts   
   
   
   
   
   
2. Coneixement del valencià/castellà addicional  
  
· Nivell elemental (B2): 1 punt  
· Nivell mitjà (C1): 3 punts  
· Nivell superior (C2): 5 punts 5   
   
   
   
3. Experiència professional qualificada 20   
· En les institucions i organismes de la Unió Europea.  
· En equips multidisciplinaris i en ambients internacionals.  
· En l'àmbit dels projectes europeus.  
· En l'àmbit de la comunicació. 0,5 per mes complet   
· En les institucions de la Comunitat Valenciana. 0,25   
per mes  
complet   
4. Formació complementària 4   
- Títol de doctor o màster, addicional, o segona llicenciatura, relacionada amb el lloc   
5. Publicacions en matèries relacionades amb la UE  
- Autoria o coautoria 1  
0,20   
per cada una   
   
ii. Proves. Valoren coneixements, habilitats i competències.  
- Prova test. 10 punts  
- Prova desenvolupament. 10 punts  
- Contingut i disseny Powerpoint. 10 punts  
- Presentació Powerpoint. 10 punts  
 40  
  
  
iii. entrevista 20  
  
  
  
ANNEX II  
Autobaremació  
  
Mèrits (màxim 40 punts) Màxim Autobaremació  
1. Coneixement d'idiomes addicionals 10   
a) Francés:   
· Nivell B1: 0,5 punts   
· Nivell B2: 1 punt   
· Nivell C1: 1.5 punts   
· Nivell C2: 2 punts   
   
b) Altres idiomes addicionals (detallar):  
· Nivell B1: 0,25 punts  
· Nivell B2: 0,5 punt  
· Nivell C1: 1 punt  
· Nivell C2: 1,5 punts   
   
   
   
   
   
   
2. Coneixement valencià o castellà addicional (detallar):  
· Nivell elemental (B2): 1 punt  
· Nivell mitjà (C1): 3 punts  
· Nivell superior (C2): 5 punts 5   
   
   
   
   
3. Experiència professional qualificada 20   
0,50 per mes complet:  
· En les institucions i organismes de la Unió Europea.  
· En equips multidisciplinaris i en ambients internacionals.  
· En l'àmbit dels projectes europeus.  
· En l'àmbit de la comunicació.   
   
0,25 per mes complet:  
· En les institucions de la Comunitat Valenciana.  
   
    
4. Formació complementaria (detallar): 4    
2 punts per cada un:  
- Títol de doctor o màster, addicional, o segona llicenciatura, relacionada amb el lloc    
5. Publicacions en matèries relacionades amb la UE 0,20 per cada una  
- Autoria o coautoria 1    
Autobaremació  
 Suma total   
  
  
  
  
  
  
  
ANNEX III  
Declaració responsable  
  
La persona aspirant, baix firmant, .., amb document identificatiu (passaport o DNI) núm. ..., manifesta que:  
a) es troba en possessió dels requisits de titulació exigits en la present convocatòria;  
b) els mèrits que al·lega són verídics i exactes;  
c) no es troba inhabilitada o en situació equivalent ni ha sigut sotmesa a sanció disciplinària procedent que impedisca l'accés a l'ocupació pública per a exercir funcions semblants;  
d) no ha sigut separada del servei de qualsevol de les administracions públiques o òrgans constitucionals o estatutaris;  
e) ser nacional d'estat diferent de l'espanyol, no es troba inhabilitada o en situació equivalent ni ha sigut sotmesa a sanció disciplinària equivalent en aquell.  
Cosa que així declara i firma sota la seua responsabilitat, sense perjuí de les responsabilitats que pogueren incumbir-li en cas de falsedat d'algun dels seus termes o per alteració o manipulació de la documentació presentada.  
  
..., - de - de 2017.  
  
  
ANNEX IV  
  
I. L'Estat, la Comunitat Valenciana i la Generalitat.  
II. Unió Europea: institucions i polítiques.  
III. La gestió econòmica i pressupostària en el sector públic instrumental de la Generalitat. Gestió laboral.  
IV. La gestió administrativa del sector públic instrumental de la Generalitat: contractació administrativa, subvencions, convenis, règim jurídic de les fundacions del sector públic de la Generalitat. Responsabilitat, igualtat i transparència.